|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për disa shtesa dhe ndryshime në ligjin nr.15/2019 “Për nxitjen e punësimit” | |
| **MINISTRIA UDHËHEQËSE** | Ministria e Financave dhe Ekonomisë | |
| **FAZA E POLITIKËS/VLERËSIMIT TË NDIKIMIT** | Faza finale – Projektligji i përgatitur | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Strategjisë Kombëtare për Punësim dhe Aftësi 2019 – 2022, miratuar me VKM nr.659,datë 10.10.2019 | |
| **DATA E KONSULTIMIT PUBLIK** | Konsultim publik | |
| **DATA E VLERËSIMIT TË NDIKIMIT** | 10 Qershor 2022 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po | |
| **NUMRI I VLERËSIMIT TË NDIKIMIT** |  | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Genta Prodani, Përgjegjës i Sektorit të Politikave të Punësimit dhe Migratore  genta.prodani@financa.gov.al | |
|  | | |
| **PJESA 1: PËRMBLEDHJE EKZEKUTIVE**  *(Maksimumi 2 faqe)*  Nevoja për të bërë ndryshime në Ligjin nr.15/2019 “Për nxitjen e punësimit” vjen si pasojë e disa problematikave dhe mangësive të hasura, gjatë zbatimit të ligjit ekzistues si edhe të prioriteteve të reja qeverisëse.  Ministria e Financave dhe Ekonomisë, në zbatim të orientimeve të programit të Qeverisë, ka hartuar këtë projektligj, i cila fokusohet në çështjet më kritike të punësimit të cilat kërkojnë të përmirësohen apo të jenë pjesë e ligjit. Kështu të rinjtë që nuk janë në punësim, arsim ose formim profesional, janë një nga kategoritë më vulnerabël e të rinjve dhe përbëjnë rreth 27.8% të të gjithë të rinjve në Shqipëri. Për të trajtuar këtë kategori është parashikuar përfshirja e skemës së garancisë rinore, si pjesë e iniciativës së BE-së në Ballkanin Perëndimor. Projektligji gjithashtu është një nga hapat kryesorë për zbatimin e disa iniciativave dhe aktiviteteve të Strategjisë Kombëtare për Punësim dhe Aftësi 2019 – 2022.  Gjithashtu një nga arsyet e propozimit është operacionalizimi i Fondit Social të Punësimit duke qenë një nga përparësitë e qeverisë shqiptare dhe duke qenë se deri më tani nuk është zbatuar sic është parashikuar në ligjin ekzistues. Në nenin 20 të këtij ligji duhen bërë ndryshime në lidhje me institucionin që duhet të mbledhë kontributet e punëdhënësve, të cilët nuk punësojnë Persona me Aftësi të Kufizuar (PAK), sipas kuotave të vendosura në këtë ligj duke sjellë moskrijimin e Fondit Social të Punësimit të parashikuar në nenin 21 të ligjit.  Gjithashtu është parashikuar në projektligj se Agjencia Kombëtare e Punësimit dhe Aftësive shërben si Sekretariat Teknik i Fondit Social të Punësimit, në përputhje me përcaktimet e legjislacionit në fuqi  Ndryshimet e tjera lidhen me saktësimin e terminologjisë apo të përmirësimit të dispozitave që rregullojnë procedurat e zbatueshme për nxitjen e punësimit  Saktësimi i disa termave është i lidhur me të rinjtë nën 29 vjeç që nuk janë në punësim, arsim ose formim profesional të cilët janë një nga kategoritë të cilat janë identifikuar si kategoria më vulnerabël e të rinjve dhe përbëjnë rreth 26.1% të të gjithë të rinjve në Shqipëri. Për trajtuar këtë kategori është parashikuar dhe prezantimi i skemës së garancisë rinore në një nen të veçantë, përveç parashimit të bërë në nenin 11, si pjesë e iniciativës së BE-së në Ballkanin Perëndimor.  Propozohen disa skema të reja duke përfshirë si një nga programet mbështetëse aktive “këshillimin për punësim për grupet e veçanta”. Kjo për arsye se grupet e veçanta, kërkojnë një trajtim të veçantë dhe shumë të specializuar nga grupet e tjera të punëkërkuesve.  Është shtuar dhe një program i ri që është një skemë që përdoret për mbështetjen e formimit profesional nëpërmjet skemës së kuponit (voucher) për financimin e formimit profesional” si një model përdoret gjerësisht në vendet e BE-së për të ndihmuar formimin profesional dhe ngritjen profesionale të punëkërkuesve të papunë për kurse dhe profesione të ofruara dhe të kërkuara në tregun e punës dhe që nuk ofrohen nga sistemi publik i AFP.  Gjithashtu propozimi për ndryshim është i lidhur dhe me përfshirjen e skemës së Garancisë Rinore në një nen të veçantë. Nëpërmjet skemës së Garancisë Rinore e cila është pjesë e programeve të punësimit dhe AFP adresohen nevojat e të rinjve që nuk janë në punësim, arsim ose formim profesional si pjesë e iniciativës së BE-së në Ballkanin Perëndimor. Në kuadrin e skemës së Garancisë Rinore, të rinjve që nuk janë në punësim, arsim ose formim profesional, duhet t’u ofrohet një ofertë punësimi/arsimimi të vazhdueshëm/praktika profesionale brenda një periudhe prej katër muajsh nga momenti i regjistrimit në zyrën përkatëse të punësimit. | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Problematikat hasura lidheshin kryesisht me çështjet e mëposhtme:  - Pamundësia e zbatimit të ligjit për pjesën e Fondit Social të Punësimit dhe kontributit të punëdhënësve për punësimin e personave me aftësi të kufizuara, përfshirë personat që nuk dëgjojnë dhe invalidët e punës, si pasojë e mungesës së dispozitave që duhet të përcaktonin institucionin që do të mbledhë këtë kontribut. Në ligjin ekzistues procedura dhe mënyra e derdhjes së kontributit, përcaktohet me udhëzim të Ministrit përgjegjës për çështjet e punësimit dhe zhvillimit të aftësive. Ky formulim e bën të pamundur zbatimin e ligjit pasi nuk është përcaktuar institucioni që do të mbledhë këtë kontribut. Gjatë diskutimeve, në grupin e punës i cili u ngrit për të zgjidhur këtë çështje, (i përbërë nga përfaqësues të Drejtorisë së Pergjithshme të Tatimeve, Inspektoriatit Shtetëror të Punës, Agjencisë Kombëtare të Punësimit dhe Aftësive, Drejtorisë së Përgjithshme të Buxhetit në MFE dhe Drejtorisë e Politikave të Punësimit dhe Aftësimit Profesional), u vlerësua mundësia e mbledhjes së këtyre kontributeve nga organet tatimore, si agjentë të mbledhjes së detyrimeve, por u vërejt, se ligji në asnjë nen të tij nuk vë detyra të tilla për organet tatimore. Për këtë arsye janë rishikuar riformulimet me qëllim saktësimin e këtij ndryshimi ku është parashikuar se kontributi derdhet nga punëdhënësi dhe pasqyrohet në listëpagesën mujore të sigurimeve shoqërore dhe shëndetësore të deklaruar në sistemin online të Drejtorisë së Përgjithshme të Tatimeve, institucion i cili luan rolin e agjentit tatimor për mbledhjen e kontributit.  - Vendosja e dispozitave për futjen e skemës së Garancisë Rinore në Shqipëri, që mungojnë në ligjin ekzistues.Nëpërmjet skemës së Garancisë Rinore e cila është pjesë e programeve të punësimit dhe AFP adresohen nevojat e të rinjve që nuk janë në punësim, arsim ose formim profesional si pjesë e iniciativës së BE-së në Ballkanin Perëndimor. Në kuadrin e skemës së Garancisë Rinore, të rinjve që nuk janë në punësim, arsim ose formim profesional, duhet t’u ofrohet një ofertë punësimi/arsimimi të vazhdueshëm/praktika profesionale brenda një periudhe prej katër muajsh nga momenti i regjistrimit në zyrën përkatëse të punësimit. Skema e Garancisë Rinore është një iniciativë e BE-së e cila po e mbështet fuqimisht vënien në zbatim të saj në të gjitha vendet e Ballkanit Perëndimor dhe një nga përfituesit është dhe Shqipëria.  - prezantimi i disa skemave të reja të nxitjes së punësimit sipas modeleve ndërkombëtare. Skemat e nxitjes së punësimit që përdoren në vende të ndryshme janë të larmishme dhe një pjesë e tyre janë parashikuar në ligjin ekzistues, por ndërkohë janë sugjeruar (kryesisht nga BE) përfshirja dhe e disa skemave fleksibël për të rinjtë dhe grupet e veçanta të propozuara në projektligj.  - Nevoja për saktësimin e terminologjisë apo të përmirësimit të dispozitave që rregullojnë procedurat e zbatueshme për nxitjen e punësimit. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesore të këtij propozimi janë:   * Të rritet efikasiteti i nxitjes së punësimit, duke zbatuar programe në favor të të rinjve dhe personave me aftësi të kufizuara dhe grupeve të tjera të veçanta; * Të zbatohet me efektivitet Fondi Social i Punësimit i cili nuk është mundur të zbatohet me ligjin ekzistues; * Të ofrohen shërbime të cilësisë së lartë edhe nga organizata të specializuara në tregun e punësimit dhe aftësive duke mbështetur kryesisht këshillimin dhe ndërmjetësimin e grupeve më vulnerabël në tregun e punës; * Të rritet efikasiteti dhe efektiviteti i dispozitave, procedurave dhe programeve të nxitjes së punësimit në përgjithësi. * Garantimi i punesimit te sigurt dhe produktiv ne vend; * Ulja e nivelit te papunesise me një shifër dhe krijimi i vendeve te reja te punes brenda vitit 2030"; * Sigurimi i integrimit ne tregun e punes te grupeve vulnerabel. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e mëposhtme janë vlerësuar në funksion të arritjes së objektivave të politikave:  Opsioni 0: – status quo-ja.  Opsioni 1: – miratimi i një ligji të ri si bazë ligjore për një model të ri të shërbimit të punësimit.  Opsioni 2 (i preferuar): – ndryshimi i ligjit ekzistues. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  **Ndikimet ekonomike** të opsionit të preferuar do të përfshijnë kosto të drejtpërdrejta për bizneset si rezultat i kërkesës për të punësuar një person me aftësi të kufizuara për çdo 25 punonjës: kostot e familjarizimit për punëdhënësit dhe mundësia e humbjes në prodhimin e kompanive në rast se për të përmbushur kuotat punësohen njerëz me produktivitet të ulët.  Propozimi gjithashtu do të sjellë përfitime të drejtpërdrejta ekonomike për sektorin publik, shoqërinë dhe ekonominë e gjerë: - barazi më të madhe në tregun e punës, njohuri të përmirësuara në lidhje me tregun e punës në Shqipëri dhe përmirësim të koordinimit dhe menaxhim efikas të shërbimeve publike - dhe efekte ekonomike jo të drejtpërdrejta: - një rritje potenciale të vogël të Produktit të Brendshëm Bruto nëpërmjet rritjes së ofertës së fuqisë punëtore, dhe, rrjedhimisht, rritje të kapacitetit të përgjithshëm të ofertës së ekonomisë.  Propozimi pritet të sjellë **ndikime sociale:** - barazi më të madhe në tregun e punës (ndikimet e drejtpërdrejta) si dhe përmirësime të mirëqenies personale të fituara nëpërmjet punësimit dhe ndikime pozitive në komunitetin e gjerë nëpërmjet rritjes së punësimit (ndikimet jo të drejtpërdrejta). Propozimi pritet gjithashtu të sjellë kalimepagesash: - rritje të të ardhurave tatimore dhe reduktim të pagesave të papunësisë teksa individët punësohen. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i rekomanduar/i preferuar është Opsioni 2, pasi përmirëson dispozitat e bazës ligjore ekzistuese, duke i dhënë zgjidhje ngërçeve dhe problematikave të hasura në zbatim. Më konkretisht   * Duke parashikuar si grup të veçantë të rinjtë As në shkollë, as në punë dhe as në formim – NEETs dhe duke parashikuar një nen të veçantë për skemën e re të Garancisë Rinore e parashikuar për herë të parë në Shqipëri kemi një politikë të re aktive në tregun e punës * Duke parashikuar mbledhjen e kontributeve të punëdhënësve që nuk punësojnë PAK nga agjenti tatimor dhe operacionalizimin e Fondit Kombëtar të Punësimit * Parashikimin e dy programeve të reja të cilat i shtohen gamës së programeve të nxitjes së |punësimit.   Të përcaktohen kostot dhe përfitimet me vlerë të përcaktuar monetare.  Kostoja e përllogaritur në total e opsionit të preferuar për buxhetin e shtetit gjatë periudhës 3-vjeçare menjëherë pas miratimit të ligjit (kostoja në lek në total, çmimet aktuale, në terma nominalë):   |  |  |  | | --- | --- | --- | | **Viti 1 - 2022** | **Viti 2 -2023** | **Viti 3 -2024** | |  |  |  | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Projektligji u finalizua në Qershor të vitit 2022 dhe ka kaluar disa faza të konsultimit publik si më poshtë;  Nisma ligjore është pjesë e Planit të Zbatimit të Garancisë Rinore i cili është hartuar nga një grup teknik dhe grup ndërministror të punës të ngritur me Urdhër të Kryeministrit nr. 28/2022.  Në të dy grupet bëjnë pjesë organizatat rinore ombrelle dhe partnerët socialë si dhe partnerë të tjerë ndërkombëtare, donatore, të cilët e kanë mirëpritur nismën për skemën e garancisë rinore.  Plani i Zbatimit të Garancisë Rinore ku bën pjesë kjo nismë është miratuar nga grupi ndërministror në mbledhjen e datës 27 Prill 2022 pasi është diskutuar në mbledhjet e grupit teknik të datave 28.03. 2022 dhe 14.04.2022.  Komentet janë bërë përgjatë takimeve të sipërpermendura dhe me postë elektronike.  Komente janë marrë mga Organizata Kongresi Rinor dhe Bashkimi i Sindikatave të Shqipërisë Komuniteti Rinor Shqiptar, Business Albania si dhe projekte të mbështetura nga Organizata ndërkombëtare si Risi Albania (mbështetur nga qeveria zvicerane) dhe UNDP. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Projektligji parashikon miratimin e vendimeve të caktuara të Këshillit të Ministrave, të cilat do të mundësojnë zbatimin e tij. Konkretisht ngarkohet Këshilli i Ministrave, që të miratojë aktet nënligjore për:  - për procedurat dhe mënyrën e mbledhjes së kontributit për fondin social të punësimit.  - procedurat e zbatimit të politikave dhe programeve në kuadër të Garancisë Rinore;  - skema të reja të nxitjes së punësimit.  Ministria përgjegjëse për çështjet e punësimit, Agjencia Kombëtare e Punësimit dhe Aftësive, Inspektorati Shtetëror i Punës dhe shërbimet sociale ngarkohen aktualisht me zbatimin e ligjit. Mbledhja e kontributeve të punëdhënësve do të kryhet nga organet tatimore, si agjentë të mbledhjes së detyrimeve.  Ministria përgjegjëse për çështjet e punësimit do të monitorojë zbatimin. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Ligji nr. 15/2019 është një nga hapat kyç për zbatimin e Strategjisë Kombëtare për Punësim dhe Aftësi 2019 – 2022. Vendimi për të bërë ndryshime të mëtejshme në këtë ligj erdhi si rezultat i nevojës së zbatimit të qasjes së re me programet e garancive rinore si edhe zgjidhjen e problematikave të hasura për funksionmin e Fondit Social të Punësimit dhe mbledhjen e kontributit të punëdhënësve.

Në ligjin 15/2021 “Për nxitjen e punësimit”. Ligji parashikon vendosjen e kuotave për punësimin e personave me aftësi të kufizuara si një praktikë e cila përdoret nga shumë vende të botës, si një mënyrë përfshirje të tyre në tregun e punës. Personat me aftësi të kufizuara e kanë shumë të vështirë përfshirjen në tregun e punës, pra të punësohen dhe kjo vjen si rezultat i hezitimit nga ana e punëdhënësve për shkak të aftësisë së tyre të kufizuar. Ligji parashikon dhe krijimin e Fondit Kombëtar të Punësimit i cili për shkak të problematikave të mbledhjes së tij ka qene e pamundur të krijohet.

Dispozitat në lidhje me personat me aftësi të kufizuar për detyrimet e sipërpërmendura kanë qenë totalisht të pa zbatuara për arsye të mos krijimit të fondit kombëtar të punësimit ku do të derdheshin detyrimet e punëdhënësve, pra paga minimale në shkallë vendi për ҫdo person me aftësi të kufizuar që nuk kishin punësuar. Për këtë arsye, është propozuar me këtë nismë që të gjitha të ardhurat e mbledhura nga derdhjet e punëdhënësve pranë agjentit tatiomor të vihen në dispozicion në vitin pasardhës në një llogari të vecantë të buxhetit të Institucionit përgjegjës për punësimin dhe aftësitë, të cilat kjo e fundit do t’i përdorë për zbatimin e programeve të nxitjes së punësimit për personat me aftësi të kufizuar në bashkëpunim me punëdhënësit. Për të zgjidhur këtë situatë moszbatimi të ligjit u vendos nga grupi i punës i ngritur për këtë qëllim (me përfaqësues të MFE, AKPA DPT) që të ardhurat të mblidhen nga agjeti tatiomr dhe me tej ti kalojnë AKPAs. Pranë AKPA është ngritur dhe Bordi i manaxhimit te Fondit

Qëllimi i Fondit Social të Punësimit është sigurimi dhe administrimi i mekanizmave financiare për nxitjen e punësimit, integrimin dhe përfshirjen sociale të personave me aftësi të kufizuara, përfshirë personat që nuk dëgjojnë dhe invalidët e punës të vlerësuar pjesërisht të aftë për punë nga komisionet përkatëse. Fondi Social i Punësimit krijohet nga burimet financiare të mëposhtme:

**a)** Kontributet e derdhura nga punëdhënësit, të cilët nuk punësojnë numrin e përcaktuar të personave me aftësi të kufizuara, sipas pikës 1, të nenit 20 të Ligjit nr. 15/2019 “Për Nxitjen e Punësimit”   
**b)** Të ardhura të tjera, të krijuara nga burime të tjera të ligjshme, përfshirë:

i. financime dhe grante   
ii. fondet e përfituara nga marrëveshjet ndërmjet Republikës së Shqipërisë, Këshillit të Ministrave dhe donatorëve të ndryshëm

**c)** Buxheti i shtetit.

Të ardhurat dhe kontributet e Fondit Social të Punësimit derdhen tek Agjencia Kombëtare për Punësim dhe Aftësi (në vijim “AKPA”) si institucioni përgjegjës për punësimin dhe aftësitë dhe përbëjnë zë më vete në buxhetin e saj. Fondi Social i Punësimit i papërdorur në vitin korrent mbartet në vitin buxhetor pasardhës. Fondi Social i Punësimit përdoret ekskluzivisht për qëllimet e mëposhtme

**a)** financimin e programeve që synojnë punësimin, vetëpunësimin, rehabilitim për punë, aftësimin dhe riaftësimin profesional, orientimin dhe këshillimin për punësim, shërbime mbështetëse, rikonstruksion dhe përshtatje të vendit të punës të personave me aftësi të kufizuara, sipas përcaktimit të nenit 3, pika 4, shkronja “c”, të Ligjit nr. 15/2019 “Për Nxitjen e Punësimit”  
**b)** financimin e programeve të riintegrimit social, mbështetjes për nxitjen e punësimit të familjarëve të personave me aftësi të kufizuara  
**c)** për subvencionimin për rikonstruksionin dhe përshtatjen e ambienteve të punësimit apo të institucioneve në të cilat ofrohen shërbimeve dhe trajnime, për të garantuar aksesueshmërinë dhe përshtatjen e arsyeshme për çdo person me aftësi të kufizuar  
**d)** për përgatitjen dhe mbështetjen e iniciativave dhe fushatave informuese dhe ndërgjegjësuese që lidhen me punësimin e personave me aftësi të kufizuar

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Probelematika kryesore lidhet me faktin se për shkak të mosfunksionimit të Fondit Social të Punesimit, diskriminimi i personave me aftësi të kufizuara në tregun e punës nuk është adresuar deri tani. Diskriminimi në tregun e punës shkaktohet dhe shkakton një seri problematikash;

* Diskriminimi në tregun e punës ndodh sepse punëdhënësit nuk janë në gjendje ose nuk dëshirojnë të vëzhgojnë drejtpërdrejt aftësinë prodhuese të individëve dhe, për këtë arsye, karakteristikat që janë lehtësisht të vëzhgueshme, si: gjinia, raca dhe aftësia fizike mund të përdoren si elemente përfaqësuese; vlerësimi i karakteristikave personale të punëtorit në treg nuk ka të bëjë me produktivitetin e punonjësve.
* Diskriminimi në tregun e punës çon në një humbje të efikasitetit ekonomik; punëdhënësit që diskriminojnë, do të kenë një grup më të vogël punonjësish për të zgjedhur, duke shkaktuar një rritje të kostos së tyre dhe duke i bërë ata më pak konkurrues. Shumë nga ata që janë të diskriminuar, mund të zgjedhin të lënë tregun e punës duke shkaktuar efekte të mundshme të rrjedhjes së trurit.

Punësimi i personave me aftësi të kufizuara është një ndër prioritetet e qeverisë. Rritja e numrit të punëkërkuesve të papunë në regjistrat e zyrës së punësimit ka çuar në nevojën për zhvillimin e një programi të veçantë që ndikon drejtpërsëdrejti në punësimin e personave me aftësi të kufizuara.

Problemi i parë lidhet me pamundësinë e zbatimit të ligjit nr. 15/2019 “Për nxitjen e punësimit” për pjesën e lidhur me mbledhjen e kontributit të punëdhënësve, në favor të punësimit të Personave me Aftësi të Kufizuar (PAK), sipas kuotave të vendosura në ligj.

Shkaku i problemit lidhet me faktin se mungojnë dispozita ligjore që përcaktojnë institucionin që do të mbledhë këtë kontribut duke e bërë ligjin nr.15/2019 të pazbatuar për një periudhë prej tri vitesh e gjysëm.

Mungesa e dispozitave përkatëse praktikisht ka shkaktuar moskrijimin e Fondit Social të Punësimit të parashikuar në nenin 21 të ligjit.

Grupet e prekura janë nga njëra anë përfituesit direktë, pra personat me aftësi të kufizuara, përfshirë personat që nuk dëgjojnë dhe invalidët e punës dhe nga ana tjetër përballuesit e kostove, pra punëdhënësit. Gjithashtu ngërçi prekte edhe institucionet ligjzbatuese, personat e interesuar dhe qytetarët, të cilët humbnin efektet pozitive sociale dhe ekonomike të sjella nga Fondi Social i Punësimit.

Meqenëse problemi nuk kishte nevojë për ndryshim të politikave, gjatë diskutimeve ndërinstitucionale u vendos të propozohej si alternativa më e mirë mbledhja e kontributit nga organet tatimore, në cilësinë e agjentit të mbledhjes së detyrimeve duke parashikuar shprehimisht në këtë nismë.

Problemi tjetër lidhej me zbatimin e skemave të garancisë rinore, pasi ligji nuk përmban dispozita mbi këtë aspekt. Si pasojë e përqindjes së lartë të papunësisë rinore, u vendos të ketë ndërhyrje në kuadrin ligjor ekzistues, kjo pasi edhe politikat shtetërore, kanë ndryshuar duke u fokusuar tek kjo kategori.

Pavarësisht përmirësimeve, Shqipëria ende përballet me sfida të rëndësishme në drejtim të pasjes së një punësimi të sigurt dhe produktiv për popullsinë e saj, nxitjes më të madhe dhe më produktive të krijimit të vendeve të punës dhe sigurimin e integrimit në tregun e punës të grupeve vulnerabël, sidomos të të varfërve, grave dhe të rinjve. Grupi i prekur ka karakteristikat e mëposhtme:

* Rreth një në tre të rinj janë pasivë dhe nuk kanë asnjë formë të arsimit dhe formimit. Grupi i të rinjve të papunë të cilët janë të papunë ose pasivë, dhe që nuk janë as në shkollë (As në shkollë, as në punë dhe as në formim - NEETs) përbëjnë 26.1 përqind të grup-moshës 15-29 vjeç.
* Papunësia e të rinjve mbetet e lartë, duke reflektuar sfidat specifike të hyrjes në tregun e punës për herë të parë. Në vitin 2021, normat e papunësisë të të rinjve qenë pothuajse sa dyfishi i të rriturve.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Kjo nismë është një nga hapat kyç për zbatimin e Strategjisë Kombëtare për Punësim dhe Aftësi 2019 – 2022, miratuar me VKM nr. 659,datë 10.10.2019. Vendimi për të hartuar një nismë të re erdhi si rezultat i nevojës së zbatimit të qasjes së re me programet e garancisë rinore si edhe zgjidhjen e problematikave të hasura për funksionmin e Fondit Social të Punësimit dhe mbledhjen e kontributit të punëdhënësve.

Kjo është pjesë e Reformës së Agjencisë Kombëtar të Punësimit dhe Aftësive. Reforma konsiderohet si instrument për të përmirësuar cilësinë e shërbimeve dhe programeve të punësimit, me fokus të veçantë grupet e veçanta, në veçanti të rinjtë, personat me aftësi të kufizuara, përfshirë personat që nuk dëgjojnë dhe invalidët e punës.

Kjo nismë nuk ka për qëllim të përafrohet me legjislacionin e Bashkimit Evropian, por zbaton skema dhe programe punësimi në përputhje me vizionin, praktikat dhe udhëzimet e Bashkimit Evropian, Strategjisë Evropiane të Punësimit dhe kërkesat e integrimit të Shqipërisë në BE.

Nëpërmjet nderhyrjes synohet permirezimi i rezultateve aktuale lidhur me ceshtjet e punesimit të personave me aftësi të kufizuar dhe të rinjve 15-29 vjeç

Në veçanti, ky propozim synon të trajtojë sa më poshtë vijon:

- Mundësimin e fillimit të zbatimit të ligjit për pjesën e Fondit Social të Punësimit dhe kontributit të punëdhënësve për punësimin e personave me aftësi të kufizuara, përfshirë personat që nuk dëgjojnë dhe invalidët e punës;

- Vendosjen e dispozitave zbatuese të skemës së Garancisë Rinore;

- parashikimin e disa programeve të reja të nxitjes së punësimit;

- Saktësimin e terminologjisë apo të përmirësimit të dispozitave që rregullojnë procedurat e zbatueshme për nxitjen e punësimit.

* Rritja e nivelit të punësimit për personat me aftësi të kufizuar me 50%, brenda vitit 2030".

* Rritja e nivelit të punësimit për të rinjtë me 60%, brenda vitit 2030".
* Arsyeja e parë për ndërhyrjen e qeverisë në tregun e punës ka të bëjë edhe me çështjet e barazisë sociale. Duke bërë një ndërhyrje të tillë të gjithë PAK do të kenë shanse më të rritura për punësim.
* Arsyeja për ndërhyrjen e qeverisë në tregun e punës ka të bëjë edhe me çështjet e barazisë sociale. Duke bërë një ndërhyrje të tillë të gjithë të rinjtë 15-29 vjeç as në punësim, trajnim apo arsim do të kenë shanse më të rritura për punësim.

Përsa i përket krijimit të Fondit Kombëtar të Punësimit është ngritur tashmë Bordi i këtij fondi me Vendim të Këshillit të Ministrave megjithëse krijimi i fondit ende nuk eshte operacionalizuar.

Përsa i përket skemës së Garancisë Rinore është hartuar tashme Plani i Zbatimit të Garancisë Rinore dhe skema do të pilotohet përgjatë vitit 2023. Për këtë janë parashikuar në projektbuxhetin e vitit 2023 100 milion lekë fonde.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Qëllimi kryesor i kësaj politike është të rrisë punësueshmërinë e të rinjve dhe personave me aftësi të kufizuara, përfshirë personat që nuk dëgjojnë dhe invalidët e punës, duke zbatuar skemat dhe programet përkatëse. Rritja për personat me aftësi të kufizuar mendohet të jëtë një rritje prej 50% në krahasim me situatën aktuale. Rritja e punësimit të të rinjve parashikohet të rritet në masen 60% në krahasim me situatën aktuale.

Qëllimi kryesor i kësaj politike është të rrisë punësueshmërinë e fuqisë punëtore përmes ofrimit të shërbimeve publike dhe programeve të punësimit dhe vetëpunësimit, si dhe formimit profesional.

Objektivat e saj kryesore janë:

* Të rritet oferta efikase të fuqisë punëtore, duke ndihmuar që të papunët dhe personat ekonomikisht pasivë të punësohen duke patur një focus të veçantë për të rinjtë dhe personat me aftësi të kufizuar.
* Të ofrohen për punëdhënësit shërbime që janë të cilësisë së lartë, të cilat ndihmojnë në plotësimin e vendeve të lira të punës në mënyrë të shpejtë dhe efikase.
* Garantimi i barazise ne kushtet e punesimit per personat me aftesi te kufizuar

Politika synon të arrijë rezultatet e mëposhtme:

* + Zgjerimi i mbulimit, përfshirjes dhe efektivitetit të shërbimeve të punësimit dhe arsimimit dhe formimit profesional për të rinjtë dhe të rriturit përfshirë popullsinë e rrezikuar për përjashtim;
  + Zgjerimi i games dhe fushes se veprimit te programeve te ofruara per nxitjen e punesimit tek grupe te vecanta, brenda periudhes apo vitit 2025.
  + Harmonizimi i kuadrit rregullator për zbatimin e PATP-ve do të jetë i rishikuar në bazë të ligjit nr.15/2019, “Për nxitjen e punësimit”, për të mbështetur ofrimin e PATP-ve të përmirësuara, të diversifikuara dhe të përshtatura për rajone të veçanta, mbi baza gjinore dhe grupesh sociale;

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

*Opsioni – status quo*

* Legjislacioni ekzistues nuk reflekton politikat e skemës së garancisë rinore duke mos pasqyruar strategjitë e reja qeverisëse. Gjithashtu, ligji aktual nuk ka dispozita që mundësojnë zbatimin e dispozitave në lidhje me Fondin Social të Punësimit.

*Opsioni 1– miratimi i një ligji të ri.*

* Ndryshimet e propozuara janë relativisht të pakta dhe synojnë saktësimin apo përmirësimin e dispozitave ekzistuese. Ligji ekzistues nuk ka nevojë të zëvendësohet por vetëm të përmirësohet. Natyra e ndërhyrjeve nuk justifikon miratimin e një ligji të ri. Ndryshimet e propozuara prekin me pak se 40% të dispozitave ligjore dhe sipas rregullit të teknikës legjislative nuk mund të propozohet një ligj i ri.

*Opsioni 2 – Ndryshimi i ligjit ekzistues (i preferuar)*

* Opsioni 2 përfshin ndryshime në ligjin ekzistues. Kjo do të ishte rruga më e mirë për të arritur objektivat, pasi do të ruheshin dispozitat ekzistuese të ligjit, duke i përmirësuar ato me pak ndryshime të fokusuara tek zgjidhja e problematikave të hasura. Teknika legjislative mundëson kryerjen e ndërhyrjeve që nuk sjellin ndryshime thelbësore por vetëm saktësime dhe shtesa të atyre ekzistues.

Ky opsion ka për qëllim vënien në funksionim të dy skemave shumë të rëndësishme për dy grupe si më poshtë.

Fondi Social i Punësimit që do të mbështesë Personat me Aftësi të Kufizuar që janë një nga kategoritë e grupeve të veçanta më me vështirësi për t’u përfshirë në tregun e punës.

Skema e garancisë Rinore që është një skemë e re që mbështet të rinjtë 15-29 vjeç me programe punësimi, formimi etj.

Të gjitha këto do të realizohen në bashkepunim me bizneset, partnerët socialë dhe OJF.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ndryshimet e propozuara që preken nga zbatimi politikës, zgjidhin mundësimin e zbatimit të ngërçeve ekzistuese në zbatim, për mundësimin e përfitimeve të cilat janë objekt dhe qëllim i ligjit. Grupet e prekura janë si më poshtë:

* Në rast të zgjidhjes së problematikës së fondeve nga ky ligj nga kategoria PAK do të punësoheshin rreth 8857 punonjës ose do të realizoheshin rreth 230,282,000 lekë të ardhura në muaj për “Fondin Social të Punësimit”,
* 18 000 të rinjtë 15-29 vjeç as në punësim, arsim apo trajnim të cilët do të trajtohen nga skema e Garancisë Rinore të rregjistruar në zyrën e punësimit si punëkërkues të papune do të marrin një ofertë punësimi, trajnimi, vazhdim arsimi, program për mësimin e profesionit brenda 4 muajve nga data e rregjistrimit në zyrën e punësimit

### Ndikimet ekonomike

Propozimi i politikave do të sjellë kosto të drejtpërdrejta për bizneset si rezultat i kërkesës për të punësuar persona me aftësi të kufizuara. Nga databaza e organeve tatimore rezultojnë se kostot mujore të bizneseve do të jenë 230,282,000 të cilat do të jenë të ardhura për“Fondin Social të Punësimit. Kosto mujore për një person me aftësi të kufizuar i cili nuk punësohet sipas kuotave nga punëdhënësi (nenin 20 i ligjit nr.15/2019) është e barabartë me pagën minimale në shkallë vendi 34 mijë lekë. Ndërkohë bizneset të cilët kanë vështirësi objektive për punësimin e personave me aftësi të kufizuar do të mbështeten me programe nxitëse dhe subvencionuese punësimi, përshtatje të arsyeshme etj të parashikuara në ligj.

Ekziston rreziku i lidhur me kostot e punëdhënësit dhe mundësia e humbjes në prodhimin e kompanive në rast se për të përmbushur kuotat punësohen njerëz me produktivitet të ulët. Por ne presim që kostot e njëhershme të jenë të ulëta për punëdhënësit. Dispozita e kuotave ekzistonte edhe në ligjin e mëparshëm 9975/1995, u konfirmua nga ligji ekzistues dhe punëdhënësit janë të familjarizuar me këtë kërkesë. Gjithashtu, ka pasur disa diskutime mbi këtë çështje në Këshillin Kombëtar Trepalësh të Punës. Pas hyrjes në fuqi të ligjit për nxitjen e punësimit janë kryer një sërë takimesh rajonale me punëdhënësit për të shpjeguar këtë dispozitë.

Ekziston mundësia e humbjes në prodhimin e kompanive nëse punësohen njerëzit me produktivitet të ulët për të plotësuar kuotën. Megjithatë, kompanitë do të kenë mundësi të paguajnë në buxhetin e shtetit shumën e barabartë me pagën minimale kombëtare në qoftë se ata vendosin të mos plotësojnë kuotën.

*Përfitimi kryesor i drejtpërdrejtë ekonomik* që pritet të vijë si rezultat i kësaj politike do të jetë ai që do të marrin individët në formën e pagave të fituara si përfitues të programit teksa janë të punësuar, punësim të qëndrueshëm, mireqenie për individin dhe familjen, përfitim për shoqërinë, ndikim ne rritjen ekonomike etj.

Propozimi gjithashtu ka të ngjarë të sjellë përfitime të drejtpërdrejta ekonomike për kompanitë: - kompanitë që plotësojnë vendet e lira të punës falë aktiviteteve të programit do të jenë në gjendje të rrisin prodhimin e tyre si rezultat i rritjes së ofertës së fuqisë punëtore.

Propozimi gjithashtu ka të ngjarë që të sjellë përfitime të drejtpërdrejta ekonomike për sektorin publik, shoqërinë dhe ekonominë e gjerë: - barazi më të madhe në tregun e punës, njohuri të përmirësuara në lidhje me tregun e punës në Shqipëri dhe përmirësim të koordinimit dhe menaxhim efikas të shërbimeve publike. Rritje të nivelit të punësimit të të rinjve dhe evitimin e largimit nga vendi, mireqenie për individin dhe familjen, përfitim për shoqërinë, ndikim ne rritjen ekonomike etj.

Nxitja e punësimit kontribuon në mënyrë të drejtpërdrejtë në rritjen ekonomike. Kjo lidhet me disa prioritete strategjike të vendit.

Propozimi gjithashtu ka të ngjarë që të sjellë efekte ekonomike jo të drejtpërdrejta: - një rritje potenciale të vogël të Produktit të Brendshëm Bruto nëpërmjet rritjes së ofertës së fuqisë punëtore, dhe, rrjedhimisht, rritje të kapacitetit të përgjithshëm të ofertës së ekonomisë.

Realizimi i implementimit të Fondit Social të Punësimit do të sjellë benefite reale duke rritur punësimin dhe përfitimin e të papunëve të këtyre grupeve, me benefite indirekte sociale edhe për familjarët e tyre, qytetarët dhe qeverinë.

Zbatimi i Skemës së Garancisë Rinore do të bëjë të mundur aktivizimin e të rinjve më vulnerabël dhe përfshirjen e tyre në tregun e punës.

*Ndikimi ne buxhetin e shtetit.*

* Propozimi pritet të çojë në një rritje të të ardhurave tatimore dhe një ulje të përfitimeve të papunësisë teksa individët punësohen. Këto përfitime do t’i përkasin sektorit publik (arkës së shtetit). Gjatë analizë së përfitimit të kostos, ato trajtohen si kalime të pagesave (nga individët tek arka e shtetit). Vlera monetare e këtyre përfitimeve nuk është përcaktuar për shkak të mungesës së të dhënave. Megjithatë, ato pritet të jenë të vogla, sepse personat shtesë të punësuar zakonisht do t’i përkasin grupeve me të ardhura më të ulëta dhe numri i të papunëve që marrin pagesë papunësie është i ulët.

*Ndikimet sociale*

* Propozimi pritet të çojë në një shtim të punësimit të të rinjve dhe personave me aftësi të kufizuara.
* Pritet që të sjellë edhe përmirësime të mirëqenies personale të përfituesve, si pasojë e të ardhurave nga punësimi.
* ndikimet e drejtpërdrejta sociale lidhen edhe me barazinë sociale që shakoton punësimi i të rinjve dhe personave me aftësi të kufizuara.
* Ka gjithashtu të ngjarë që propozimi do të ketë efekte sociale jo të drejtpërdrejta: përmirësime të mirëqenies personale të fituara përmes punësimit dhe ndikimet pozitive në komunitetin e gjerë nëpërmjet rritjes së punësimit, veçanërisht duke shërbyer si model për të tjerët që kërkojnë punësim.
* Rritja e nivelit të jetesës për grupet përfituese;
* Rritja e besimit të publikut tek politikat shtetërore për punësim;
* Krijimi i kushteve të barabarta punësimi për grupet vulnerabël, etj.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i rekomanduar/i preferuar është **Opsioni 2**. Opsioni do të përmirësojë bazën ligjore ekzistuese për të mundësuar realizimin e objektivave të ligjit dhe politikave.

Kjo do të ishte rruga më e mirë për të arritur objektivat, pasi do të ruheshin dispozitat ekzistuese të ligjit, duke i përmirësuar ato me pak ndryshime të fokusuara tek zgjidhja e problematikave të hasura.

Ky opsion ka për qëllim vënien në funksionim të dy skemave shumë të rëndësishme për dy grupe si më poshtë.

Fondi Social i Punësimit që do të mbështesë Personat me Aftësi të Kufizuar që janë një nga kategoritë e grupeve të veçanta më me vështirësi për t’u përfshirë në tregun e punës. Kjo do të realizohet duke zbatuar nenin 20 të ligjit ekzistues ku janë vendosur dhe kuotat e punësimit të PAK. Punëdhënësit të cilët nuk punësojnë PAK sipas kuotave duhet të derdhin në Fondin Kombëtar të Punësimit një kontribut në nivelin e pagës minimale në shkallë vendi për çdo muaj për çdo person me aftësi të kufizuar të cilin duhet ta kishte punesuar. Duke qenë se në ligj nuk ishte parashikuar se tek cili institucion do të mblidheshin këto fonde u pa e nevojshme të propozohen ndryshime ligjore për t;ja ngarkuar këtë përgjegjësi organeve tatimore. Sipas ndryshimeve qe propozohen në këtë nismë të gjitha fondet e mbledhura nga kontributi i punëdhënësit do t’i kalojnë AKPA e cila sipas nenit 21 do t’i përdorë për programe nxitëse për punësimin, akomodimin e arsyeshëm etj për PAK. Pra këto ndryshime ligjore që propozohen në këtë opsion ndikojnë drejtpërdrejtë në operacionalizimin e Fondit Kombëtar të Punesimit.

Skema e garancisë Rinore që është një skemë e re që mbështet të rinjtë 15-29 vjeç me programe punësimi, formimi etj. Kjo skemë do të pilotohet për herë të parë në Shqipëri në vitin 2023. Megjithëse si program ka qenë i parashikuar në nenin 11 pika 2 të ligjit nr.15/2019 “Për nxitjen e punësimit”, gjatë hartimit të Planit të zbatimit të Garancisë Rinore me mbështetjen e 2 projektve IPA rezultoi se kjo skemë duke qenë se është më e gjerë se një program i thjeshtë nxitje punësimi duhet të parashikohej në një nen me vete në këtë ligj. Për këtë parashikimi në një nen të veçantë i ligjit të nxitjes së punësimit eshte i domosdoshëm.

Dy programet e reja të parashikuara në nenin 11 pika 2 (këshillim dhe orientim dhe skema e kuponit) janë programe të cilat përdoren gjerësisht në vende të BE dhe vendosja në legjislacion shqiptar dhe më tej zbatimi do t’u vijë në ndihmë grupeve të veçanta të punëkërkuesve.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.* 
  + Ministria përgjegjëse për çështjet e punësimit, Agjencia Kombëtare e Punësimit dhe Aftësive dhe Inspektorati Shtetëror i Punës dhe shërbimet sociale do të vijojnë të zbatojnë ligjin "Për nxitjen e punësimit".
  + Pengesa të mundshme që mund të sjellin pengesa apo vonesa te opsionit të zgjedhur mund të jenë vonesat e miratimit të akteve nënligjore.
  + Dispozitat në lidhje me personat me aftësi të kufizuar për detyrimet e sipërpërmendura nuk kanë qenë aspak të zbatueshme me ligjin ekzistues për shkak të mos krijimit të fondit kombëtar të punësimit ku do të mbuloheshin detyrimet e punëdhënësve, dhe, për rrjedhojë, e pagës minimale në nivel kombëtar për çdo person me aftësi të kufizuar për ata të cilët nuk kishin punonjës. Për këtë arsye, ky ligj propozon që të gjitha të ardhurat e mbledhura nga derdhjet e punëdhënësve nga organet tatimore në buxhetin e shtetit të vihen në dispozicion në vitin e ardhshëm në një llogari buxhetore të veçantë të Agjencisë Kombëtare të Punësimit dhe Aftësive që kjo e fundit do të përdorë për zbatimin e programeve të nxitjes së punësimit për personat me aftësi të kufizuara në bashkëpunim me punëdhënësit.
  + Organet e administratës tatimore do të ngarkohen me detyrën e mbledhjes së kontributittë punëdhënësve, në cilësinë e agjentit të mbledhjes së detyrimeve.
  + Skema e re e Garancisë Rinore do të zbatohet dhe të rinjtë të moshës 15-29 vjeç do të mbështeten me programe punësimi, formimi, mesimi profesioni apo dhe vazhdimi të arsimit.
  + Hartimi i akteve nënligjore, të parashikuara me ligj, do të bëjnë të mundur zbatimin e plotë të ligjit.
  + Projektligji do të autorizojë miratimin e vendimeve të caktuara të Këshillit të Ministrave, të cilat do të mundësojnë zbatimin e tij nga institucionet zbatuese të vartësisë si më poshtë:
  + Programet sipas Skemës së Garancisë Rinore dhe procedurat e zbatimit përcaktohen nga Këshilli i Ministrave.
  + Procedurat dhe mënyra e derdhjes së kontributit përcaktohen me udhëzimin e ministrit përgjegjës për financat.
* Do të organizohen fushata për të rritur mirëkuptimin midis organizatave publike dhe private, si dhe ndërmarrjeve për nevojën për të përmirësuar bazën e rekrutimit dhe për të ofruar pagë të barabartë për punë të barabartë.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Treguesit e monitorimit do të vijojnë të mbeten të njëjtët dhe do të bazohen tek raportet e hartuara nga AKPA-ja të cilë përfshijnë një sërë treguesish dhe të dhëna për punëkërkuesit e papunë sipas moshës, arsimit, grupeve vulnerabël, etj dhe rezultatet e tregut të punës. Ato janë pjesë e raporteve statistikore të hartuara nga ky organ. Më konkretisht:

|  |  |
| --- | --- |
| **Papunësia e regjistruar** | **Gusht 2022** |
| **Total** | **77,746** |
| Femra | 39,813 |
| Te rinj 15-29 vjec | 17,858 |
| perfitues te pageses se papunesise | 2,718 |
| perfitues te ndihmes ekonomike | 27,796 |
| Afatgjate | 34,700 |
| Rome/ Egjiptiane | 7,164 |
| Jetime | 20 |
| Viktimat e trafikut | 15 |
| Aftesi e kufizuar | 218 |
| Emigrante te kthyer | 357 |
|  |  |
| **Punesimi** | **8 mujori 2022** |
| **Total** | **15,556** |
| prej tyre |  |
| Ndermjetesim | 8,118 |
| Femra | 7,179 |
| Kryefamiljare | 4,517 |
| perfitues te pageses se papunesise | 550 |
| perfitues te ndihmes ekonomike | 901 |
| Afatgjate | 2,022 |
| Rome/ Egjiptiane | 262 |
| Jetime | 4 |
| Viktimat e trafikut | 0 |
| Aftesi e kufizuar | 17 |
| Emigrante te kthyer | 2 |
|  |  |
| **Nxitja e punesimit** | **8 mujori 2022 ( te mbarurit+ te rejat)** |
| **Total** | **3,328** |
| Femra | 1,879 |
| 15-29 vjec | 1,419 |
| perfitues te pageses se papunesise | 56 |
| perfitues te ndihmes ekonomike | 597 |
| Rome/ Egjiptiane | 165 |
| Jetime | 0 |
| Viktimat e trafikut | 0 |
| Aftesi e kufizuar | 45 |
| Emigrante te kthyer | 6 |
| Pjesemarres ne VKM 17 (praktikat profesionale) | 787 |
|  |  |
|  |  |
|  |  |
| **VLP te shpallura** | **8 mujori 2022** |
| **Total** | **24,966** |
|  |  |
|  |  |
|  |  |
| **Formimi Profesional** | **8 mujori 2022** |
| **Total Pu.pa pjesemarres ne kurset e formimit profesional** | **6,190** |
| Femra | 3,226 |
| perfitues te pageses se papunesise | 27 |
| perfitues te ndihmes ekonomike | 623 |
| Rome/ Egjiptiane | 224 |
| Aftesi e kufizuar | 52 |

* + Ministria përgjegjëse për çështjet e punësimit do të monitorojë zbatimin e Ligjit Për nxitjen e punësimit".

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 4 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |
| --- | --- | --- | --- | --- |
|  |  |  |  | /000 |
|  | **Viti 2023** | **Viti 2024** | **Viti 2025** | **Viti 2026** |
| **Faktori zbritës** | 1.00 | 0.95 | 0.91 | 0.87 |
| Kosto për buxhetin - një herë |  |  |  |  |
| Kosto për buxhetin - në vazhdimësi | 100,000 | 100,000 | 100,000 | 100,000 |
| Kosto për bizneset - një herë | - |  |  |  |
| Kosto për bizneset - në vazhdimësi | 2,763,384 | 2,763,384 | 2,763,384 | 2,763,384 |
| Kosto për grupet e tjera - një herë |  |  |  |  |
| Kosto për grupet e tjera - në vazhdimësi |  |  |  |  |
| **Kosto në total** | 2,863,384 | 2,863,384 | 2,863,384 | 2,863,384 |
| **Kosto e zbritur**= Kosto në total x Faktori zbritës | 2,863,384 | 2,728,332 | 2,599,649 | 2,477,036 |
| Përfitimet për buxhetin – një herë |  |  |  |  |
| Përfitimet për buxhetin – në vazhdimësi |  |  |  |  |
| Përfitimet për grupet e tjera – një herë |  |  |  |  |
| Përfitimet për grupet e tjera – në vazhdimësi | 2,763,384 | 2,763,384 | 2,763,384 | 2,763,384 |
| Përfitimet për biznesin – një herë | - |  |  |  |
| Përfitimet për biznesin – në vazhdimësi | 100,000 | 100,000 | 100,000 | 100,000 |
| **Përfitimet totale** | 2,863,384 | 2,863,384 | 2,863,384 | 2,863,384 |
| **Përfitimi i zbritur**= Përfitimi në total x faktori zbritës | 2,863,384 | 2,728,332 | 2,599,649 | 2,477,036 |
| **Vlera prezente aktuale e përfitimit në total** | **10,668,400** |  | | |
| **Vlera prezente aktuale e kostos në total** | **10,668,400** |  | | |
| **Vlera Prezente Neto Aktuale (VAN) =** Vlera aktuale e përfitimit në total – Vlera aktuale e kostos në total | **-** |  | | |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 10,668.4 | 10,668.4 | 0 |
| Opsioni 2 |  |  |  |

Lidhur me tabelen 2/a dhe përllogaritjet sqarojmë sa vijon:

* Vlera **100 milionë lekë** është Garanci Rinore (kosto për buxhetin), si fond që do të jepet drejtpërdrejt nga buxheti i shtetit në formën e programeve nxitëse dhe subvencionuese të punësimit (përfitime për biznesin) për bizneset të cilat kanë vështirësi objektive për punësimin e personave me aftësi të kufizuar;
* **230.2 milionë lekë** **në muaj** llogaritet kosto për biznesin si detyrim ligjor për të punësuar rreth **8,857 punonjës me aftësi të kufizuar (përfitime** për grupet vulnerabël), bazuar në numrin e të punësuarve të deklaruar në sistemin e tatimeve; Kosto vjetore wshtw **2.7 miliardw lekw.**

Ndryshimet e propozuara nuk përcjellin kosto të shtuar buxhetore.

Sipas përllogaritjeve rezulton që alternativa më e mirë është opsioni i paraqitur në Tabelën 2/a më lart, edhe pse Vlera Aktuale Neto (NPV) është =0, ky opsion nuk ka kosto të shtuara buxhetore. Gjithashtu, opsioni i propozuar është në çdo rast më i mirë sesa opsioni “Status-Quo”, sepse Opsioni i propozuar ofron përfitime, mundësi dhe variante më të mira për kategoritë përfituese, siç janë grupet vulnerabël por edhe për bizneset që nuk kanë mundësi të punësojnë këtë kategori.